A4-0262/98

Ψήφισμα σχετικά με την ανακοίνωση της Επιτροπής για τη διαχείριση των προτιμησιακών δασμολογικών καθεστώτων (COM(97)0402 - C4-0447/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0402 - C4-0447/97),

- έχοντας υπόψη τα συμπεράσματα του Συμβουλίου εσωτερικής αγοράς κατά τη συνεδρίασή τους στις 18 Μαΐου 1998,

- έχοντας υπόψη την έκθεση της Επιτροπής Ανάπτυξης και Συνεργασίας και τη γνωμοδότηση της Επιτροπής Εξωτερικων Οικονομικών Σχέσεων (A4-0262/98),

1. υπογραμμίζει τον ουσιώδη ρόλο που διαδραματίζουν τα προτιμησιακά δασμολογικά καθεστώτα - συμβατικά και αυτόνομα - της Ευρωπαϊκής Ένωσης ως μέσα για την οικονομική και κοινωνική ανάπτυξη και την προώθηση των δικαιούχων αναπτυσσομένων χωρών[semigr ]

2. εκτιμά ότι η διατήρηση και η επέκταση των καθεστώτων αυτών - που αποτελούν συστήματα παρέκκλισης σε σχέση με τους κανόνες του διεθνούς εμπορίου - καθώς και η αποτελεσματικότητά τους όσον αφορά τον αναπτυξιακό στόχο που τους έχει ανατεθεί - απαιτούν οπωσδήποτε τη διασφάλιση της εφαρμογής τους[semigr ] καταδικάζει, ωστόσο, απερίφραστα οιαδήποτε παράνομη εμκμετάλλευση των καθεστώτων αυτών και ζητεί να ληφθούν όλα τα απαραίτητα μέτρα για την εξουδετέρωση όλων των ελλείψεων που έχουν επισημανθεί κατά την εφαρμογή τους[semigr ]

3. επισημαίνει με ικανοποίηση την εντεινόμενη στο πλαίσιο της Ευρωπαϊκής Ένωσης συνειδητοποίηση των διαφόρων μορφών απάτης και καταγράφει τη θέσπιση, τα τελευταία χρόνια, νέων νομικών μέσων που θα δώσουν στην Ευρωπαϊκή Ένωση τη δυνατότητα, σε συντονισμό με τα κράτη μέλη της, να καταπολεμήσουν αποτελεσματικότερα την απάτη[semigr ] ζητεί τη συνέχιση και επίταση αυτής της προσπάθειας τόσο σε νομοθετικό επίπεδο όσο και σε επίπεδο διοικητικού συντονισμού[semigr ]

4. εκφράζει, από την άποψη αυτή, την ικανοποίησή του για τη δημιουργία ειδικής μονάδας στο πλαίσιο της υπηρεσίας για την καταπολέμηση της απάτης (UCLAF) της Επιτροπής[semigr ]

5. επισημαίνει ότι οι προσπάθειες για την καταπολέμηση της απάτης που αναλαμβάνονται στο εσωτερικό της Ευρωπαϊκής Ένωσης πρέπει να συνοδεύονται και από παρεμφερείς προσπάθειες εκτός αυτής, στις σχέσεις της με τις χώρες που επωφελούνται των προτιμησιακών καθεστώτων, με τη θέσπιση νέων νομοθετικών διατάξεων που θα ανατποκρίνονται στην αναγκαιότητα καταπολέμησης της απάτης[semigr ]

6. θεωρεί ότι είναι απαραίτητο να προβλεφθεί ένα αποτελεσματικό και αποτρεπτικό σύστημα επιβολής κυρώσεων σε βάρος των δικαιούχων χωρών και των οικονομικών παραγόντων τους που ενέχονται σε περιπτώσεις απάτης, ενώ ένα τέτοιο σύστημα μπορεί να περιλαμβάνει και τη δυνατότητα αναστολής των προτιμήσεων[semigr ]

7. χαιρετίζει, από την άποψη αυτή, την καθιέρωση από το 1995 ενός μηχανισμού επιβολής κυρώσεων στο πλαίσιο του κοινοτικού ΣΓΠ[semigr ] υπογραμμίζει και εκφράζει την απογοήτευσή του για την μέχρι στιγμής μη αξιοποίησή του και ζητεί την αναθεώρηση του πεδίου και των όρων εφαρμογής του εν λόγω μηχανισμού γαι την αποτελεσματικότερη λειτουργία του[semigr ]

8. ζητεί οι συμφωνίες διοικητικής και τελωνειακής συνεργασίας που συνάπτονται με τις χώρες που επωφελούνται των προτιμησιακών συστημάτων, να λαμβάνουν σοβαρά υπόψη τον στόχο της καταπολέμησης της απάτης, διευκρινίζοντας κυρίως καλύτερα τα αντίστοιχα δικαιώματα και υποχρεώσεις της Ευρωπαϊκής Ένωσης και των αντισυμβαλλομένων χωρών, βελτιώνοντας τις δυνατότητες διενέργειας επιτόπου ελέγχων εκ μέρους της Ένωσης και προβλέποντας την επιβολή αποτελεματικών κυρώσεων[semigr ]

9. καλεί, συνεπώς, την Επιτροπή να υποβάλει προτάσεις για τη διαμόρφωση ενός δίκαιου συστήματος καταλογισμού των ευθυνών σε περιπτώσεις κατά τις οποίες οι εισαγωγείς της Ευρωπαϊκής Ένωσης ζημιώνονται κατά τη χρήση των προτιμησιακών δασμολογικών καθεστώτων εξαιτίας αποδεδειγμένων παρατυπιών που διέπραξαν οι αρχές των επωφελουμένων κρατών και που είναι εύλογο να μη γνώριζαν οι εισαγωγείς αυτοί[semigr ]

10. υπογραμμίζει την ανάγκη βελτίωσης του συστήματος εντοπισμού της απάτης όσο το δυνατόν προς τα ανάντη, δηλαδή εντός των δικαιούχων χωρών G φρονεί ότι οι αντιπροσωπείες της Επιτροπής πρέπει να διαδραματίσουν προς τούτο σημαντικό ρόλο πρόληψης, εντοπισμού και αποτροπής, σε συνεργασία με τις αντιπροσωπείες των κρατών μελών[semigr ]

11. επισημαίνει ότι η αποτελεσματικότερη αξιοποίηση των ωφελειών των προτιμησιακών καθεστώτων, και κυρίως του ΣΓΠ, εξαρτάται εν πολλοίς από την ασφάλεια που απολαύουν οι οικονομικοί παράγοντες κατά την εφαρμογή τους G πιστεύει, σε σχέση με αυτό, ότι το σύνολο των αναλαμβανομένων κινδύνων δεν πρέπει να επαφίεται αποκλειστικά στους φορείς της Ευρωπαϊκής Ένωσης[semigr ]

12. καλεί την Επιτροπή να εκπονήσει προτάσεις για την προστασία των ευρωπαίων οικονομικών συντελεστών, οι οποίοι πλήττονται από τις παρατυπίες των αποφάσεων των αρχών των ευεργετούμενων χωρών στο πλαίσιο της εφαρμογής των προτιμησιακών δασμολογικών ρυθμίσεων, εφόσον, λογικά, αναμένεται ότι δεν τις γνωρίζουν[semigr ]

13. εκφράζει την ικανοποίησή του για την πρόσφατη καθιέρωση της νέας διαδικασίας, γνωστής ως διαδικασίας παροχής υποχρεωτικών πληροφοριών όσον αφορά την προέλευση, που στοχεύει στο να προσδώσει μεγαλύτερη ασφάλεια στη χρησιμοποίηση των προτιμησιακών συστημάτων στους ευρωπαϊκούς οικονομικούς παράγοντες[semigr ] ζητεί από την Επιτροπή να πραγματοποιήσει, το ταχύτερο δυνατόν, αξιολόγηση της εφαρμογής της εν λόγω διαδικασίας, προκειμένου να διαπιστωθεί αν ανταποκρίνεται αποτελεσματικά στον στόχο αυτό[semigr ]

14. επισημαίνει την ανάγκη αναθεώρησης των προϋποθέσεων εφαρμογής και υλοποίησης του συστήματος έγκαιρης προειδοποίησης σε περίπτωση τεκηριωμένης αμφιβολίας όσον αφορά κάποια προέλευση, προκειμένου να καταστεί αποτελεσματικότερη για τους ευρωπαϊκούς οικονομικούς παράγοντες, ιδίως με τη διαβίβαση στοιχείων πριν κινηθεί η διαδικασία διερεύνησης[semigr ] ζητεί ακόμη από την Επιτροπή να λάβει τα αναγκαία μέτρα ώστε να αποτρέψει την πραγματοποίηση, στις επωφελούμενες χώρες, μεταφορτώσεων προϊόντων τα οποία προέρχονται από χώρες που δεν συμμετέχουν στο σύστημα αυτό[semigr ]

15. επαναλαμβάνει ότι πρέπει απαραιτήτως και κατεπειγόντως να αναθεωρηθούν και να καταστούν πιο ευέλικτοι οι περί προλεύσεως κανόνες[semigr ] τονίζει ιδιαίτερα την ανάγκη υιοθέτησης νέας προσέγγισης όσον αφορά τις παρεκκλίσεις, τη γενίκευση της περιφερειακής συσσώρευσης που επιτρέπει τη διεύρυνση των διατάξεων όσον αφορά τη γεωγραφική προέλευση των προϊόντων και την επέκταση της εναρμόνισης των κανόνων, τόσο στο πλαίσιο της Ευρωπαϊκής Ένωσης όσο και στο διεθνές πλαίσιο[semigr ] ζητεί από την Επιτροπή να υποβάλει, χωρίς καθυστέρηση, συγκεκριμένες προτάσεις στον τομέα αυτό[semigr ]

16. υπογραμμίζει την ιδιαίτερα ευαίσθητη και ανεπαρκή κατάσταση των λιγότερο ανεπτυγμένων χωρών (ΛΑΧ) όσον αφορά την καθιέρωση των προτιμησιακών συστημάτων της Ευρωπαϊκής Ένωσης και την εφαρμογή των περί προελεύσεως κανόνων[semigr ] ζητεί να βελτιωθεί η πρόσβαση των ΛΑΧ στην αγορά της Ευρωπαϊκής Ένωσης[semigr ] έτσι θα πρέπει να λαμβάνονται ιδιαιτέρως υπόψη οι συγκεκριμένες ανάγκες και περιορισμοί των χωρών αυτών προκειμένου να τους δώσει τη δυνατότητα να αξιοποιήσουν περισσότερο τις κοινοτικές δασμολογικές προτιμήσεις[semigr ]

17. εμμένει στην αναγκαιότητα βελτίωσης της ενημέρωσης όλων των ενδιαφερομένων φορέων σχετικά με την εφαρμογή των προτιμησιακών συστημάτων και, ιδίως, την παροχή βοήθειας στις διοικητικές υπηρεσίες των δικαιούχων χωρών για την αποτελεσματικότερη διαχείριση των προτιμησιακών συστημάτων και στο πλαίσιο μιας ενισχυμένης συνεργασίας για την καταπολέμηση της απάτης με την Ευρωπαϊκή Ένωση[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.